शांति के रहने की सुविधाएं भी अपर्याप्त हैं | वर्षो से उनकी अधिकांश कमाई जाँचों और दवाओं पर खर्च होती रही है | अपने पहले पति की म्रत्यु के बाद से वह अपने एक दोस्त के साथ रह रही हैं जिनका प्यार और देखभाल ही उनकी एकमात्र आशा है| शांति का शराबी भाई और बूढ़ी माँ (जो मधुमेह की रोगी हैं) भी उसके साथ रहते हैं | शांति को शिकायत है कि “मेरे पास रहने के लिए सही जगह तक नहीं है | मेरा घर बहुत छोटा और बुरे हाल में है | मेरे यहाँ बिजली भी नहीं है | पंखा न होने से अधिक गरम हो जाता है| जब मैं दवाएं खाती हूँ तो बहुत गरम महसूस करती हूँ| यहाँ पर नहाने की समस्या भी है| मुझे ऐसी जगह की जरूरत है जहाँ मैं पंखे के नीचे आराम से सो सकूँ और दवा खाने के बाद आराम कर सकूँ|”